Lav et referat af nedenstående tekst:

Tekst:
Der bliver vinket ud til andre chauffører, og i førerhuset er humøret i top. Bag rattet på en Scania 141 fra 1978 sidder Michael Nielsen, som er en af deltagerne ved Nordjysk Veteranrally. - Jeg synes, at det er super sjovt. Folk bliver glade, når de ser os, siger Michael Nielsen, inden han trutter i hornet for at hilse på de folk, som er mødt op for at se de gamle lastbiler. Turen gennem det nordjyske er på 142 kilometer, og undervejs skal chaufførerne udføre små opgaver. Det er Dansk Lastbil Nostalgi, som står bag arrangementet. Den ældste lastbil er fra 1937, mens den nyeste er fra 1995. Michael Nielsens Scania 141 er netop færdigrenoveret i april, og siden har den tilbagelagt 15.400 kilometer ved træf i blandt andet Nordnorge og Holland. - Det er faktisk en gammel dansk lastbil fra Aalborg Portland. Det er lidt sjovt, at det er en dansk bil, og at den altid har kørt i Danmark, siger Michael Nielsen. Hvert år bliver den flotteste lastbil kåret, og det blev Poul Larsen fra Hjallerup, der med sin Volvo 84 fra 1969 løb med sejren.

Referat:
Lørdag var flere end 100 veteranlastbiler på de nordjyske veje til veteranrally.